T3 texnologiyalar ko‘rgazmasi doirasida Samsung Galaxy S6 Edge smartfoni “yil smartfoni” mukofoti bilan taqdirlandi, deya xabar bermoqda Sky News. Samsung qurilmasi iPhone 6, Sony Xperia Z3 Compact, LG‘s G4 va the HTC One M9 o‘rtasidagi keskin raqobatda g‘olib chiqa oldi. Ayni paytda, Apple kompaniyasi mazkur ko‘rgazmada birdaniga 4ta mukofotni qo‘lga kiritdi. Yilning eng yaxshi gadjyeti va eng yaxshi taqib yuriluvchi qurilmasi mukofotlari Apple Watch “aqlli” soatiga nasib etdi. iPad Air 2 esa “Yilning eng yaxshi plansheti” mukofotini qo‘lga kiritdi. Shuningdek, Apple yil brendi deb topildi.